**Heriau Plant Creadigol Sir Ddinbych**

*Gweithgareddau hawdd, hwyliog, creadigol ac iach i blant eu cael drwy COVID-19*

Mae pedwerydd **Her Plant Creadigol Sir Ddinbych** gyffrous yn cael ei lansio heddiw, p'un a ydych gartref neu yn yr ysgol yn Sir Ddinbych. Bydd mynediad mewn tri categori oedran - **hyd at 7 oed**, **7 i 11 oed** a **12-14 o flynyddoedd.**

Mewn her newydd gyffrous, bydd Menter Ysgolion Iach Sir Ddinbych a Chyfoethogi'r Cwricwlwm Sir Ddinbych yn helpu i ddod â phlant a phobl ifanc Sir Ddinbych at ei gilydd drwy gelfyddyd, a rhyddhau eu creadigrwydd ar y cyd, wrth iddynt fyw drwy COVID-19. Rydym yn credu y gall celf fod o gymorth mewn sawl ffordd-gall ein helpu i archwilio ein creadigrwydd, ysbrydoli a gwneud i ni wenu a'n helpu i ddarganfod pwy ydym ni mewn gwirionedd. Gall celf ein helpu i gysylltu ag eraill a'n hatal rhag teimlo'n unig pan fyddwn yn gaeth o fewn ein cartrefi.

Mae pob un ohonom ar hyn o bryd yn treulio llawer o amser yn edrych allan drwy'r ffenestr ond beth a welwn mewn gwirionedd? Mae gennym ni i gyd ein ffordd ein hunain o edrych ar y byd y tu allan ac, wedi'r cyfan, mae hwn yn amser arbennig o’r flwyddyn- mae'r Gwanwyn yn digwydd ac yn digwydd o'n cwmpas ni i gyd ac mae'r dail newydd yn sisial yn yr awel.

**HER RHIF 4 – ‘YR OLYGFA DRWY FY FFENEST’**

Rydym wedi dewis y thema **‘Yr Olygfa Drwy Fy Ffenest’** fel ein her i chi oherwydd mae'n ymwneud â rhywbeth yr ydym yn gwneud llawer ohono ar hyn o bryd; mwy nag y gallem fyth fod wedi ei ddychmygu; Mae edrych allan ar y golwg yn dysgu rhywbeth pwysig i ni - nid yn gymaint am yr hyn yr ydym yn digwydd i'w weld ond sut yr ydym yn dewis edrych arno.

Rydym am i **CHI**, plant a phobl ifanc Sir Ddinbych, gymryd rhan ac anfon eich celfyddyd ar y thema rydym wedi ei ddewis ar gyfer ein her - **‘Yr Olygfa Drwy Fy Ffenest’**.

Dychmygwch eich bod chi fel camera a bod gennych chi lens arbennig eich hun y tu mewn i’ch pen-eich ffordd arbennig chi o edrych ar bethau. Gall sawl peth effeithio ar hyn e.e. eich teimladau a'ch emosiynau, yr hyn rydych wedi'i ddysgu am fywyd hyd yn hyn a sut rydych yn gweld eich hun. Rydym ni i gyd yn arbennig yn ein ffordd ein hunain a dyma un o'r pethau pwysicaf am unrhyw artist. Meddyliwch, pan fyddwch chi'n edrych drwy'r ffenestr, mae gennych chi ffordd arbennig iawn o edrych ar y byd y tu allan na all neb arall ei gael. Edrychwch drwy'r ffenestr gyda'ch llygaid chi yn unig a dangoswch i ni beth rydych chi'n ei weld.

Efallai eich bod chi'n un o'r plant prysur hynny sydd eisoes wedi cyflwyno paentiadau, darluniau a negeseuon lliwgar iawn yn eich ffenestri yn ystod y cyfnod cloi. Mae strydoedd wedi dod yn debyg i orielau celf mewn ffordd, lle mae pobl yn dangos i'w gilydd beth yw eu barn am y GIG neu beth sy'n digwydd yn ystod y cyfnod cloi.

**Cynghorion i'ch helpu i ddechrau gwneud celf:-**

* Defnyddiwch pensiliau, creonau, paent-unrhyw beth i dynnu llun ohono neu ei liwio;
* Cewch dynnu llun ar bapur, cerdyn, cardbord-stwff cyffredin yn eich tŷ (Mae rhai artistiaid adnabyddus hyd yn oed yn paentio ar hen ddarnau o bren);
* Cofiwch gael hwyl wrth chwarae o gwmpas efo’r pethau sydd gennych o'ch cwmpas;
* Cymerwch amser i stopio, meddwl, sylwi a mwynhau'r pethau hardd sydd o'ch cwmpas.

**Sut i roi Cais i Mewn**

Os hoffech chi roi cais i mewn i'n cystadleuaeth, dilynwch y **pedwar** cam hawdd isod:-

1. Anfonwch unrhyw fath o gelfyddyd atom gan gynnwys paentiadau, cerflunwaith, darluniau a gludwaith;
2. Tynnwch ffotograff o'ch celfyddyd;
3. Os ydych chi o dan 18 oed, gofynnwch i riant/gwarcheidwad gyflwyno eich celfyddyd drwy e-bostio i **sarah.dixon@sirddinbych.gov.uk** erbyn **5yp** **Dydd Llun 15 Mehefin 2020**;

4. Yn eich e-bost, dywedwch wrthym yn fyr iawn:-

a) Beth yw'r olygfa o'r ffenest rydych chi'n ei hoffi?

b) Rhowch deitl i'ch gwaith celf;

c) Dywedwch wrthym sut rydych yn teimlo am greu celf.

Y tîm creadigol fydd yn beirniadu'r ceisiadau a chaiff enillwyr eu cyhoeddi drwy Trydar **@cyfoeth\_enrich** **Dydd Gwener 19 Mehefin 2020**.

**Gwobrau:** Bydd enillydd pob categori oedran yn derbyn Pecyn Paentio, Tynnu Llun a Lliwio hwyliog.

Am ragor o fanylion, cysylltwch â healthy.settings@sirddinbych.gov.uk

**HERIAU PLANT CREADIGOL SIR DDINBYCH**

**TELERAU AC AMODAU**

1. Mae mynediad i'r heriau/cystadlaethau yn gyfystyr â derbyn y telerau a'r amodau hyn.
2. Trwy roi cais i mewn, tybir bod ymgeiswyr wedi cytuno i gael eu rhwymo gan y telerau a'r amodau hyn ac mae Menter Ysgolion Iach a Chyfoethogi'r Cwricwlwm Sir Ddinbych yn cadw'r hawl i eithrio unrhyw fynediad o'r heriau/cystadlaethau ar unrhyw adeg ac yn ôl eu disgresiwn llwyr, os oes ganddynt reswm i gredu bod ymgeisydd wedi torri'r telerau ac amodau hyn.
3. Y thema ar gyfer Her Plant Creadigol Sir Ddinbych - **Her Rhif 4** yw **‘Yr Olygfa Drwy Fy Ffenest’**.
4. Rydym am i ymgeiswyr i aros yn ffyddlon i ysbryd yr heriau/cystadlaethau.
5. **GWOBRAU: Her Rhif 4: ‘Yr Olygfa Drwy Fy Ffenest’ -** Bydd enillydd pob categori oedran yn derbyn Pecyn Paentio, Tynnu Llun a Lliwio hwyliog.
6. Cyhoeddir enillwyr gyffredinol **Her Rhif 4: ‘Yr Olygfa Drwy Fy Ffenest'** drwy Trydar **@cyfoeth\_enrich** **Dydd Gwener 19 Mehefin 2020**.
7. Mae'n bosibl y bydd angen enillwyr gwobrau i gymryd rhan mewn cyhoeddusrwydd ôl-gystadleuaeth rhesymol ar gyfer Menter Ysgolion Iach a Menter Cyfoethogi'r Cwricwlwm Sir Ddinbych ac efallai cael eu ffilmio, tynnu llun ohonynt neu eu cofnodi fel arall gan Gyngor Sir Ddinbych am gyhoeddusrwydd ac maent yn cydsynio i ddefnyddio eu data personol at ddibenion o'r fath.
8. Mae Menter Ysgolion Iach a Chyfoethogi'r Cwricwlwm Sir Ddinbych yn cadw'r hawl i ganslo'r cystadlaethau/heriau hyn neu newid unrhyw rai o'r rheolau, ar unrhyw adeg, os bernir bod hynny'n angenrheidiol yn eu barn hwy ac os bydd amgylchiadau'n codi allan o'u rheolaeth.
9. Bydd Menter Ysgolion Iach a Chyfoethogi'r Cwricwlwm Sir Ddinbych yn prosesu eich data personol, fel eich enw, eich oedran, eich ysgol ac ati, yn unol â Deddf Diogelu data 2018.